- Hindi News
- National
- कलेक्टर ने कार्रवाई के दिए निर्देश, फिर भी सहायक निदेशक बचा रहे हैं वार्डन को
कलेक्टर ने कार्रवाई के दिए निर्देश, फिर भी सहायक निदेशक बचा रहे हैं वार्डन को
वार्डनकी ओर से अपने भाई को संरक्षण अधिकारी के पद पर लगाने के लिए ऋषिकुल आश्रम के संचालक को डरा धमकाकर फर्जी प्रमाण पत्र लेने की जांच रिपोर्ट तैयार करने के मामले में एसडीएम सुमित्रा पारीक की ओर से जांच पूरी कर कलेक्टर को रिपोर्ट भी सौंप दी है। जांच रिपोर्ट मिलने के बाद कलेक्टर कुमारपाल गौतम ने सामाजिक न्याय एवं अधिकारिता विभाग के सहायक निदेशक जयप्रकाश चारण को वार्डन के खिलाफ विभागीय कार्रवाई के निर्देश भी दे दिए, लेकिन इसके बाद भी सहायक निदेशक चारण वार्डन संजय वैष्णव के खिलाफ कार्रवाई करने से बच रहे हैं। जानकारी के अनुसार वार्डन वैष्णव ने बाल अधिकारिता विभाग में संरक्षण अधिकारी के पद पर अपने भाई को नौकरी के लिए एनजीओ संचालक को धमका कर पहले उसके नाम से अनुभव प्रमाण पत्र बनवाया और बाद में इसके बारे में किसी को बताने पर संस्था का पंजीकरण निरस्त करने की धमकी भी दे डाली थी। इससे परेशान होकर एनजीओ संचालक ने इसकी शिकायत बाल कल्याण समिति सदस्य राकेश पंवार को दी। इस पर पंवार ने बुजुर्ग संचालक मांगीलाल व्यास को न्याय दिलाने के लिए कलेक्टर को शिकायत की। कलेक्टर गौतम ने एसडीएम सुमित्रा पारीक को मामले की जांच करने के निर्देश दिए। एसडीएम पारीक ने जांच पूरी करने के बाद रिपोर्ट कलेक्टर को सौंप भी दी। रिपोर्ट मिलने के बाद कलेक्टर गौतम ने विभाग के सहायक निदेशक चारण को वार्डन वैष्णव के खिलाफ विभागीय कार्रवाई करने के निर्देश दिए थे।
सहायक निदेशक बोले-कैसी रिपोर्ट, मुझे कुछ नहीं पता
^आपकौन सी रिपोर्ट की बात कर रहे हैं। मुझे कुछ भी नहीं पता। कलेक्टर ने कोई आदेश नहीं दिया है। यह कोई बात करने का समय नहीं है, कल बात करना। -जयप्रकाश चारण, सहायक निदेशक, सामाजिक न्याय एवं अधिकारिता विभाग
कार्रवाई करने के निर्देश दिए हैं
^पूरेप्रकरण की निष्पक्ष जांच कर रिपोर्ट विभाग के सहायक निदेशक को सौंप दी गई है। साथ ही विभाग के सहायक निदेशक को वार्डन संजय वैष्णव के खिलाफ विभागीय कार्रवाई करने के निर्देश भी दे दिए हैं। -कुमारपाल गौतम, कलेक्टर, पाली
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva